Lynkeus (syn Aigypta)

Lynkeus (, ) je v gréckej mytológii syn egyptského kráľa Aigypta a jeho manželky ArgyfieApollodoros, Bibliotheca, 2,1,5., nástupca argejského kráľa Danaa.Pausanias, Periégésis tés Hellados, 2,16,1.

Lynkeus bol jedným z päťdesiatich synov egyptského kráľa Aigypta, ktorí sa uchádzali o päťdesiat dcér svojho strýka líbyjského kráľa Danaa. Keďže Danaos o tom nechcel ani počuť a po dobrom im nechcel vyhovieť, vypovedal mu Aigyptos vojnu a porazil ho. Danaos potom z obavy pred zajatím ušiel aj so svojimi dcérami na Peloponéz, kde ho prijal argejský kráľ Gelanor. Onedlho sa šak pri brehoch Argolidy vylodil aj Aigyptos a vojsko Gelanora, ktoré sa mu postavilo na odpor porazil. Aigyptos potom so svojimi synmi prinútil Danaa, aby im dal dcéry za manželky.

Danaos chtiac nechtiac musel ustúpiť, ale vzápätí prikázal svojim dcéram, aby svojich manželov počas svadobnej noci zavraždili. Poslúchli ho všetky dcéry okrem najmladšej Hyperméstry, ktorá sa do svojho manžela Lynkea zaľúbila, otcov rozkaz nesplnila a pomohla mu ukryť sa do bezpečia.Pausanias, Periégésis tés Hellados, 2,25,4

Danaos sa tak Aigypta a jeho synov zbavil a keďže Gelanor po porážke svojho vojska ušiel, obyvateľstvo Argolidy si ho zvolilo za kráľa. Danaos následne Hyperméstre po súdnom procesePausanias, Periégésis tés Hellados, 2,19,6 odpustil a s jej manželom Lynkeom sa udobril. (podľa inej verzie Lykeus sestry svojej manželky a Danaa zabilServius, In Vergilii Aeneidem commentarii, X,497) 

Po smrti Danaa sa Lynkeus stál kráľom Argu. Podľa historika Eusebia z Kaisareie vládol 41 rokov a jeho nástupcom sa stal syn AbasEusebios, Kronika 1,177.Pausanias, Periégésis tés Hellados, 2,16,2

 Referencie a bibliografia 

 Pozri aj 
 Zoznam kráľov Argu

Kategória:Postavy gréckej mytológie

cs:Lynkeus#Lynkeus - syn Aigyptův